አርቢቴር ጌቱ ተፈራ ላይ የቅጣት ውሳኔ ተላለፈ
በፋሲል ከነማ 3-1 አሸናፊነት የተጠናቀቀው ጨዋታ በአቻ ውጤት ቀጥሎ ባለበት ሰዓት በ87ኛው ደቂቃ የወሰኑት ውሳኔ ጨዋታውን ለ20 ደቂቃዎች እስከማስተጓጎል ያደረሰ ነበር። ለፋሲል ከነማ የፍፁም ቅጣት ምት በሰጡ ቅጽበት ውሳኔውነረ በመሻር ክስተቱ በፊት የተቆጠረውን ጎል ሲያፀድቁ ኋላ ላይ ደግሞ በድጋሚ ውሳኔያቸውን በመቀየር የፍፁም ቅጣት ምት እንዲመታ አድርገው አዳነ ግርማን ከሀዋሳ በኩል በቀይ ካርድ ማስወጣታቸው ይታወሳል። በዚህ ዙርያ የፌዴሬሽኑ ዳኞች ኮሚቴ ጉዳዩን ከመረመረ በኋላ የቅጣት ውሳኔ አስተላልፏል።ጌቱ ተፈራ ከዚህ ቀደም በ2008 የኢትዮጵያ ብሔራዊ ሊግ ውድድር ላይ የስነ-ምግባር ጥሰት ፈፅሟል በሚል እገዳ ተላልፎበት እንደነበር የሚታወስ ሲሆን በ2010 የውድድር ዘመን ኢትዮጵያ ቡና ከሲዳማ ቡና ያደረጉትን የፕሪምየር ሊግ ጨዋታ የመራበት መንገድ ከፍተኛ ተቃውሞ አስከትሎ እንደነበር አይዘነጋም፡፡